**Lapkričio 23 d. 18 val. parodos „PLAY NO EXIT“ atidarymas Kauno kultūros centre „Tautos namai“ (Vytauto pr. 79). Kuratorė – Jūratė Jarulytė.**

Dalyvaus menininkės: Elena Balsiukaitė-Brazdžiūnienė, Greta Grendaitė, Jurgita Juodytė, Audronė Petrašiūnaitė, Auksė Petrulienė, Arūnė Ščiupokaitė, Marta Vosyliūtė, Eglė Zioma. Atidarymo metu vyks grupės „Bombo Feminista“ meninė solidarumo akcija „VooDoo“.

Parodos autorės žvelgia į moters savivoką, lyčių vaidmenį ir įvaizdžius šiandienos visuomenėje. Savo kūriniais jos kviečia žiūrovą į atvirą diskusiją apie diskriminacijos, smurto, prievartos formas, apie baimes, įtampas, taip pat apie galimus pasirinkimus, laisves ir nepriklausomybes.

*Renginys yra Fondo FRIDA organizuojamo „Baltojo kaspino“ festivalio programos  dalis.*

Paroda veiks iki gruodžio 8 d.

Įėjimas nemokamas.

**Lapkričio 26 d. 14 val. Lietuvos kolegijų tautinių šokių ansamblių ir kolektyvų festivalis „Rudens ratelis“ Kauno kultūros centre „Tautos namai” (Vytauto pr. 79).**

Dalyvaus

Vilniaus kolegijos šokių ir dainų ansamblis **„Voruta“**, meno vadovė Laimutė Skuodienė,

Vilniaus technologijų ir dizaino kolegijos jaunimo tautinių šokių ansamblis **„Sietuva“**, meno vadovas Edmundas Žička,

Kauno technikos kolegijos tautinių šokių kolektyvas **„Pušynėlis“**, meno vadovas Kęstutis Pušinaitis,

Lietuvos sveikatos mokslų universiteto Veterinarijos akademijos tautinių šokių kolektyvas **„Džigūnas“**, meno vadovė Vilma Tiškevičienė,

Kauno kolegijos tautinių šokių kolektyvas **„KauKas“**, meno vadovas Kęstutis Pušinaitis.

Koncertą ves Loreta Raudonikienė.

Organizatoriai
Kauno kolegija ir Kauno kultūros centras „Tautos namai“

Įėjimas nemokamas.

**Gruodžio 3 d. 12–15 val. „Rankdarbių diena“ Kauno kultūros centre „Tautos namai“ (Vytauto pr 79).**

Naujų ir senų rankdarbių technikų demonstravimas, darbų paroda, dalinimasis patarimais ir kūriniais.

**Dalyviams ir žiūrovams renginys nemokamas.**

Jeigu norite dalyvauti, registruokitės a.vandyte@tautosnamai.lt arba tel. (8 37) 309 660.

**Gruodžio 3 d. 17 val. pažintinis-muzikinis renginys „Moteris armėnų kultūroje“ Kauno kultūros centre „Tautos namai“ (Vytauto pr. 79).**

2015 m.  metais pristatytas projektas „Armėnija iš arčiau“ sulaukė didelio žiūrovų susidomėjimo ir palaikymo, tad tampa tęstiniu. Kauno armėnų bendrija su dideliu džiaugsmu pristato Jums projekto „Armėnija iš arčiau“ 2-ąjį koncertą, skirtą moters vaidmeniui armėnų kultūroje. Koncertinę programą ruošia dainų ir šokių ansamblis **„Hayrenik“.**

Įėjimas nemokamas.

**Gruodžio 4 d. 12 val. konkursas „Super miestas“ Kauno kultūros centre „Tautos namai” (Vytauto pr. 79).**

Lietuvių gestų kalbos vertėjų asociacija kartu su Lietuvos kurčiųjų draugija organizuoja konkursą „Super miestas“. Konkurse varžysis penkios komandos iš didžiųjų Lietuvos miestų: Panevėžio, Klaipėdos, Kauno, Vilniaus, Šiaulių.

Komandas sudarys kurčiųjų, vertėjų bei socialinių darbuotojų atstovai, kurie stengsis kuo geriau pasirodyti ir taip savo miestui užtarnauti super miesto titulą.

Įėjimas nemokamas.